Paleekomandandi Valitsus

Paleekomandandi Valitsus (vene keeles управление дворцового коменданта) oli aastatel 1905−1917 Venemaa Keisririigi Keiserliku Õukonna ja Udellide Ministeeriumi asutus, mille ülesanne oli tagada keiserliku perekonna julgeolek ja kaitse. Valitsuse ülem oli paleekomandant.

Ajalugu
Asutus loodi 1905. aasta 11. oktoobril keisri ukaasiga ja selle ülemaks määrati paleepolitsei juht paleekomandant. Kui varem oli keisri ihukaitse allunud otse keisrile, siis nüüd arvati valitsus Venemaa õukonnaministeeriumi koosseisu. Asutuse kaotas Ajutine Valitsus 8. aprillil 1917.

Paleekomandant
Paleekomandandile, kelle ametikoht oli loodud juba 1896. aastal, allus paleepolitsei, keisri rongide inspektsioon, Tema Keiserliku Majesteedi isiklik konvoi, üksik kaardiväepataljon ja 1. raudteepataljon. Lisaks olid talle allutatud Tsarskoje Seloo, Peterhofi, Gattšina ja Pavlovski linnapolitsei, paleevalitsuste kaitsekomandod ning Peterburi ja Moskva keiserlike teatrite politseimeistrid. Õukonnaministri äraolekul sai paleekomandant juhised otse keisrilt.

Ülemad 1905−1917

Välislingid
Становление системы государственной охраны России saidil runivers.ru

Venemaa Keisririigi Keiserliku Õukonna ja Udellide Ministeerium
Venemaa Keisririigi valitsusasutused